Diari Oficial de la Generalitat Valenciana


Sumari del DOGV 8944, del 04-11-2020 (2020/9180)

RESOLUCIÓ de 2 de novembre de 2020, del president de l'Institut Valencià de Cultura, per a la concessió de les ajudes al foment d'activitats musicals.
------------------------------------------------------------------------------------------------------------------------------------------------------

### Dades del document

Número de DOGV
:   8944

Data del DOGV
:   04-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9180


Data del document
:   02-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 2 de novembre de 2020, del president de l'Institut Valencià de Cultura, per a la concessió de les ajudes al foment d'activitats musicals. [2020/9180]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 10.07.2020, del president de l'Institut Valencià de Cultura, per la qual es convoquen subvencions per al foment d'activitats musicals (DOGV 8858, 16.07.2020), i tenint en compte els fets següents:  
  
Exposició de fets  
Primer. La resolució del 10.07.2020, té en consideració l'Ordre 8/2020, d'11.06.2020, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020).  
Segon. De conformitat amb el que preveu el resolc 3r de la convocatòria, el termini de presentació de sol·licituds era de vint dies hàbils, a comptar des de l'endemà de la publicació de la convocatòria, per la qual cosa va finalitzar el 13.08.2020, i s'han presentat tres-centes vint-i-dues (322) sol·licituds per part de les diferents persones físiques i jurídiques interessades.  
Tercer. En atenció al que disposa l'article 6 de l'Ordre 8/2020, la comissió tècnica de valoració, degudament constituïda i reunida en sessió plenària virtual el dia 06.08.2020 i en sessió plenària presencial el dia 28.09.2020, ha estudiat la documentació presentada i ha valorat les sol·licituds d'acord amb els criteris objectius d'atorgament continguts en l'article 43.1 de les bases, i en el resolc 5é de la convocatòria, i ha emés l'acta corresponent.  
La proposta motivada de resolució del director general de l'Institut Valencià de Cultura es formula després d'haver vist els expedients i l'acta amb la proposta evacuada per la comissió tècnica de valoració nomenada a l'efecte, i després de comprovar que les persones i entitats proposades com a beneficiàries compleixen tots els requisits necessaris exigits per la convocatòria per a tindre aqueixa condició; a més d'aquests requisits s'han tingut en compte altres fets, al·legacions i proves adduïdes per les persones interessades, i en atenció al que es disposa en l'article 6 de les bases.  
  
Fonaments normatius  
Primer. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; les disposicions de caràcter bàsic de la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de desplegament d'aquesta llei, així com les bases reguladores aprovades mitjançant l'Ordre 8/2020, d'11.06.2020 (DOGV 8837, 17.06.2020), i la Resolució de 10.07.2020, del president de l'Institut Valencià de Cultura (DOGV 8858, 16.07.2020).  
Segon. El Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat, successivament, per Decret 141/2014, de 5 de setembre (DOGV 7355, 08.09.2014) i el Decret 124/2016, de 30 de setembre (DOGV 7887, 04.10.2016), ambdós del Consell, que atribueix a l'ens en l'article 2.2.l, entre les seues funcions, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura, i confereix en l'article 4.2.j l'atribució de resoldre la concessió dels incentius, les ajudes i les subvencions al president de l'entitat, que és el titular de la conselleria que ostenta les competències en matèria de cultura.  
Tercer. Totes les sol·licituds d'ajuda formulades s'han presentat dins del termini establit en el resolc 3r de la convocatòria, i els expedients incoats s'han tramitat de conformitat amb el que disposa l'article 6 de les bases.  
Per tot això, en virtut de l'exposició de fets i dels fonaments normatius que han quedat exposats, vista l'acta-proposta evacuada per la comissió tècnica de valoració i la proposta de resolució elevada pel director general de l'Institut Valencià de Cultura, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, resolc:  
  
  
Primer  
Concedir ajuda a les sol·licituds per al foment d'activitats musicals per un import total d'un milió quatre-cents dotze mil dos-cents vint-i-sis euros (1.412.226 ?), segons les modalitats i els beneficiaris que s'especifiquen tot seguit.  
D'aquest import, un milió dos-cents quaranta-cinc mil cent noranta-tres euros (1.245.193 ?) es financen amb càrrec a la línia de subvenció S6427000, «Foment d'activitats musicals, dels pressupostos de la Generalitat per a l'exercici 2020. En tant que la modalitat d'Organització i manteniment d'estructures administratives és una modalitat biennal, sense perjudici de l'anterior, es concedeix un import de cent seixanta-set mil trenta-tres euros (167.033 ?) a càrrec del pressupost de 2021, que queda condicionat a l'existència de crèdit adequat i suficient en la corresponent llei de pressupostos de la Generalitat per a 2021, de conformitat amb les disposicions d'aplicació de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Segon  
Les ajudes concedides mitjançant aquesta resolució estan acollides al règim de minimis establit en l'article 16 de l'Ordre 8/2020, de bases reguladores, d'acord amb el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Tercer  
El pagament d'aquestes subvencions queda condicionat al compliment de les obligacions assenyalades en el resolc 7é de la resolució de convocatòria, entre les quals figura la de comunicar per escrit l'acceptació segons el model de l'annex III, en un termini no superior als deu dies hàbils següents des de la publicació, i a la justificació per part del beneficiari, d'acord amb el resolc 8é, fins a la data de 30.11.2020 assenyalada en el mateix resolc. La falta de justificació en el termini indicat determinarà la pèrdua total del dret al cobrament de la subvenció.  
  
Quart  
Donar publicitat a les ajudes concedides en compliment de l'assenyalat en l'article 18.1 de la Llei 38/2003, de 17 de novembre, general de subvencions.  
  
Cinqué  
Arxivar les sol·licituds o denegar l'ajuda sol·licitada, pels motius que s'especifiquen, corresponents als projectes que es relacionen tot seguit:  
A. No ha obtingut la puntuació mínima en el projecte detallat de l'activitat, exigida en el resolc 5é, punt 2, apartats a a h 1r, segons la modalitat, de la resolució de convocatòria, d'acord amb l'article 43.1 de l'Ordre de bases reguladores.  
B. No ha obtingut la puntuació mínima de 50 punts per a poder ser proposat com a beneficiari, exigida en el resolc 5é, punt 1 de la resolució de convocatòria, d'acord amb l'article 43.1 de l'Ordre de bases reguladores.  
C. El projecte presentat no és objecte d'aquesta modalitat de la convocatòria, segons el resolc 1r de la resolució de convocatòria.  
D. No haver acreditat el sol·licitant la seua condició de beneficiari, segons el que preveu el resolc 1r, punt 3 de la resolució de convocatòria, per no estar donat d'alta en l'epígraf del IAE que correspon a la modalitat en qüestió.  
E. No haver presentat el sol·licitant la documentació reglamentaria, segons el que disposa el resolc 3r, punt 7.b i punt 8 de la resolució de convocatòria.  
F. La fitxa pressupostària aportada pel sol·licitant presenta uns ingressos superiors a les despeses.  
G. Contravindre el que es disposa en l'article 11 de l'Ordre de bases reguladores.  
H. El sol·licitant no pot ser proposat com a beneficiari per contravindre el que es disposa en l'article 2.2 de l'Ordre de bases reguladores.  
I. L'activitat objecte d'aquest projecte no es desenvolupa dins de l'àmbit competencial de la Generalitat Valenciana (resolc 1r, punt 1 de la resolució de convocatòria).  
J. Contravindre un dels supòsits assenyalats en el resol 3r de la resolució de convocatòria.  
K. Contravindre el resolc 3r, punt 4 de la resolució de convocatòria.  
  
L. No pot ser proposat com a beneficiari segons el resolc seté, punt 8 de la resolució de convocatòria, d'acord amb l'article 3 l) de l'Ordre de bases reguladores.